kardosdrur/scandi-wiki huggingface dataset:
Safarirejse

En safarirejse betegner en rejse over land i Afrika. Ordet safari stammer fra det østafrikanske sprog swahili, hvor det betyder karavanerejse og fra det arabiske safar, der betyder rejse. Historisk betegnede en safari en mindre ekspedition, evt tilknyttet jagtaspekter (storvildtjagt). Men gradvis var det safarirejsernes adventure- eller eventyraspekter, der dominerede, og safari betegnede i vid udstrækning en eventyrrejse eller overdådig luksusrejse.

Begrebet safarirejse anvendes i dag om rejser gennem landområder i Afrika, som bringer turisterne ud i bushen blandt de store skarer af vilde dyr, som ikke mindst er kendetegnende for de østafrikanske savanneområder. Tidligere tiders hårdhændede storvildtjagt gik stærkt ud over dyrelivet i safariområderne, men meget omfattende indsatser inden for beskyttelse af naturen i form af bl.a. etablering af nationalparker og andre former for naturbeskyttelsesområder er med til at sikre disse områder for fremtiden.

Nutidens safari foregår således i biler, hvor taget kan hæves, og hvorfra dyrelivet kan iagttages og der kan skydes løs – med kameraer og videooptagere. Kun undtagelsesvist køres der uden for vejene, og camping foregår på specielt sikrede campingsites. Enkelte steder, hvor der er minimalt storvildt, er der mulighed for safari til fods, ellers foregår safari i dag inden for rimeligt faste rammer, der sikrer en omfattende lokal beskæftigelse, gode muligheder for at også almindelige turister kan opleve livet på den afrikanske savanne samtidig med at naturen bestyttes.

Ordet safari anvendes derudover i stigende omfang som betegnelse for andre typer af oplevelsesorienterede rejseformer, deriblandt ballonsafari, hvalsafari, delfinsafari, m.m.

Eksterne henvisninger 

Turisme
Naturbeskyttelse
Afrika
Den Europæiske Fødevaresikkerhedsautoritet

Den Europæiske Fødevaresikkerhedsautoritet (engelsk: European Food Safety Authority (EFSA)) er et EU agentur, der  leverer uafhængige, videnskabelige udtalelser til Europa-Kommissionen inden for områder, som har direkte eller indirekte at gøre med fødevaresikkerhed. Den er oprettet som et særskilt organ, som er uafhængigt af andre EU-institutioner. EFSA blev grundlagt i februar 2002 og har hovedkvarter i Parma i Italien.

Arbejdet omfatter alle sider af fødevareproduktion og –forsyning fra planteproduktion over fodersikkerhed til opbevaring, levering og salg af fødevarer til forbrugerne. Man indsamler også oplysninger om nye, videnskabelige udviklinger og analyserer resultaterne, så fødevaresikkerhedsautoriteten kan vurdere og advare om for fødevarekæden. Den kan desuden foretage videnskabelige vurderinger af forhold, som har direkte eller indirekte betydning for fødevareforsyningen, dvs. spørgsmål vedrørende dyresundhed, dyrevelfærd og planters sundhed.

Den Europæiske Fødevaresikkerhedsautoritet afgiver desuden videnskabeligt begrundede udtalelser vedrørende nonfood- og foder-GMOer (genmodificerede organismer) og vedrørende ernæring i forbindelse med EU-lovgivningen. Den har lov til at kommunikere direkte med offentligheden vedrørende alle spørgsmål, som ligger inden for dens ansvarsområde.

Organet støtter sig på specialister, som er samlet i de følgende videnskabelige kommitéer:

Den Videnskabelige Komité for Levnedsmidler 
Den Videnskabelige Komité for Foderstoffer 
Den Videnskabelige Komité for Veterinære Foranstaltninger med henblik på Folkesundheden 
Den Videnskabelige Komité for Planter 
Den Videnskabelige Komité for Dyrs Sundhed og Trivsel

Referencer

Eksterne links
 Den Europæiske Fødevaresikkerhedsautoritet – Indledning 
 Regulation (ec) no 1829/2003 of the European Parliament and of the Council of 22 September 2003 on Genetically Modified Food and Feed'' 

EU's agenturer
Landbrugsorganisationer
Horder

Horder eller Horderus. Antagelig dansk stenhugger. Født før 1175 og død efter 1175. 

I 1821 opdagedes navnet Horder, skrevet med latinske bogstaver og en enkelt rune, på en gravsten fra Løvenholm. På denne sten ses et billede af en biskop og et korslam. De indrammes af en tovsnoning, der anses for at være Horders helt særegne kendetegn. Ud fra stilistiske sammenligninger har man kædet Horder sammen med et et større antal portaler, fonte og gravsten i Østjylland foruden fonte i Angel og på Fyn. 
Mange og regelmæssige tovsnoninger findes på de tilskrevne portaler, hvis billedverden rummer både bibelske scener og stifter- og dyrefremstillinger. Horders døbefonte er typisk udsmykket med tove langs alle kanter og bladranker i et eller to bånd på siderne. Fontefødderne har også tove langs kanterne, og inden for dem er der fyldt ud med bladværk eller dyrefigurer. Man har tidligere tilskrevet Horder et meget stort antal døbefonte, men man hælder nu mere til den teori, at han har været inspirator for et eller flere værksteders brug af tovsnoninger og rankeslyng.

Værker 
 Gravsten fra Løvenholm Kirke, nu på Nationalmuseet i København. 

Tilskrevne værker:
Østjylland
 Portal i Rimsø Kirke
 Portal i Vejlby Kirke (Norddjurs Kommune)
 Portal i Ørsted Kirke (Norddjurs Kommune)
 Døbefont i Hammelev Sogn (Norddjurs Kommune)
 Døbefont i Holbæk Kirke (Norddjurs Kommune)
 Døbefont i Hornslet Kirke
 Døbefont i Karlby Kirke (Norddjurs Kommune)
 Døbefont i Mygind Kirke
 Døbefont i Nørager Kirke
 Døbefont i Veggerslev Kirke
 Døbefont i Vejlby Kirke (Norddjurs Kommune)
 Døbefont i Villersø Kirke

Angel
 Døbefont i Hyrup Kirke
 Døbefont i Grumtofte Kirke

Fyn
 Døbefont i Kærum Kirke
 Døbefont i Dreslette Kirke

Eksterne henvisninger 

 

Kunstnere fra Danmark
Danskere i 1100-tallet
Oskarshamn kernekraftværk

Oskarshamn kernekraftværk (Oskarshamns kärnkraftverk) er et kernekraftværk (atomkraftværk) i Simpevarp, beliggende i Oskarshamns kommune, Kalmar län cirka 25 kilometer nord for den smålandske by Oskarshamn, direkte ud til Kalmarsund ved Østersøen. Værkets tre reaktorer, Oskarshamn 1, 2 og 3, producerer mere end 10 procent af al elektricitet i Sverige. Den 6. februar 1972 gik værket i kommerciel drift.

Ved kernekraftværket ligger Clab (svensk: Centralt mellanlager för använt kärnbränsle), som åbnede i 1985. På det centrale mellemlager opbevares i 30-40 år brugt kernebrændsel fra alle svenske kernereaktorer, før det radioaktive affald bliver slutdeponeret.

Kernekraftværket og Clab ejes af Oskarshamnsverkets Kraftgrupp AB (OKG), som igen er ejet af E.ON med 54,5 procent og Fortum med 45,5 procent.

Reaktorblokke 
Kernekraftværket har i alt tre reaktorblokke. Oskarshamn 1 er i somme måder identisk med Ringhals 1. Oskarshamn 2 er identisk (mirror plant) med Barsebäck 1/2. Oskarshamn 3 er identisk (mirror plant) med Forsmark 3.

Reaktorproblemer 
Den 2. august 2006 lukkede Oskarshamns atomkraftverk sine 2 ældste reaktorer, Oskarshamn 1 og 2  efter et "alvarlig" incident havde indtruffet på Forsmark atomkraftværk den 25. juli. Test havde vist, at reaktor 3 skulle kunne klare en lignende el-fejl, som det i Forsmark. Hvad reaktor 1 og 2 angik, kunne man ikke give nogle garentier, hvorfor de blev lukket ned. Etter gennemførte analyser og omkonstruktioner genstartede Oskarsham 2 den 29. september 2006, og Oskarshamn 1 den 23. januar 2007.

Den 21. maj 2008 blev en svejser opdaget ved indgangens security-check med spor af eksplosiver på en taske og sin hånd. Samme aften blev reaktor 1 lukket ned, så bombe-hold kunne afsøge anlægget. Medens politi-undersøgelser fortsatte, bekræftede politi-talsmand Sven-Erik Karlsson overfor TT nyhedsbureauet, at en svejser på vej ind på værket var blevet stoppet Onsdag morgen med en relativ lille mængde af en høj-eksplosiv substans.

Noter

Eksterne henvisninger 
 Oskarshamn kernekraftværks websted
 Oskarshamns kärnkraftverk på INSC Database 

Atomkraftværker i Sverige
Bygninger, konstruktioner og anlæg i Kalmar län
E.ON
Fortum
Etableret i 1972
Parameter

Parameter er flertydig

Parameter kan bøjes både som parameteren og parameteret. 

 Et forhold som er bestemmende for en eksakt måling eller en subjektiv vurdering af noget 
 En skala eller styringsmekanisme som man kan indstille til forskellige værdier. 
 En variabel størrelse i Matematik.
 En værdi eller en reference til en værdi, der overføres til eller fra en funktion eller procedure i et computerprogram.

Se også
 Variabel - flertydig
 Konstant
Bönen

Bönen er en kommune i kreisen Unna, i Nordrhein-Westfalen, Tyskland. 10 km nordøst for Unna og 10 km sydvest for Hamm.
Brock Lesnar

Brock Lesnar (født 12. juli 1977) er en amerikansk wrestler og tidligere MMA-kæmper. Han wrestler i verdens førende wrestlingpromotion, WWE, hvor han er en tidligere firdobbelt verdensmester. Inden for MMA er han også en tidligere UFC-verdensmester.

Efter en succesrig amatørbrydningskarriere skrev Brock Lesnar kontrakt med WWE (dengang kendt som World Wrestling Federation) i 2000. Han fik sin debut på WWE's ugentlige tv-programmer i 2002, hvor han i sit første år vandt WWE Championship tre gange, samt den traditionsrige King of the Ring-turnering. Han vandt sin første VM-titel i en alder af 25 år, hvillket gjorde ham til verdenshistoriens yngste verdensmester. I 2003 vandt han den traditionsrige Royal Rumble match og besejrede den olympiske mester Kurt Angle i en VM-titelkamp i WrestleMania XIX's main event i 2003.

Lesnar forlod WWE efter sin WrestleMania XX-kamp mod Goldberg. Han gik efter at gøre karriere i den amerikanske fodboldliga, NFL. Han spillede kortvarigt for Minnesota Vikings mellem 2004 og 2005.

I 2005 vendte Brock Lesnar tilbage til wrestling og skrev kontrakt med den japanske wrestlingpromotion, New Japan Pro Wrestling (NJPW), hvor han vandt IWGP Heavyweight Championship i sin debutkamp.

Efter endnu et farvel til wrestling satsede Brock Lesnar på at gøre karriere inden for MMA. Han vandt sin første kamp i 2007. Derefter skrev han kontrakt med Ultimate Fighting Championship (UFC) i oktober 2007. Selv om han tabte sin første kamp i UFC, lykkedes det ham at vinde VM-titlen i november 2008 ved at besejre Randy Couture. Han tabte UFC Heavyweight Championship til Cain Velasquez og indstillede karrieren som MMA-kæmper i 2011.

Lesnar blev en kæmpe økonomisk sensation i UFC. Han deltog i de fem bedst sælgende pay-per-view-shows i UFC's historie. Derved blev han den højest betalte UFC-kæmper i 2010 og blandt verdens bedst betalte sportsatleter i verden ifølge ESPN.

I 2012 vendte Lesnar endnu en gang tilbage til wrestling. Efter otte års fravær vendte han tilbage til WWE. Ved WrestleMania XXX i 2014 besejrede han The Undertaker og endte dermed hans sejrsrække, der lød på 21-0 i WrestleMania-sammenhæng. I august 2014 vandt han WWE World Heavyweight Championship for fjerde gang ved at besejre den 16-dobbelte verdensmester John Cena ved WWE's SummerSlam. Lesnar forsvarede VM-titlen i WWE indtil WrestleMania 31 i 2015.

VM-titler 

Brock Lesnar er en 4-dobbelt verdensmester i WWE.

Eksterne henvisninger 

 
 

Wrestlere fra USA
Snuten

Snuten er et norsk band, der blev etableret i 2003.

Medlemmer 
 Nils Bech (vokal),
 Sverre Thorstensen /Kongsverre (vokal/keyboards),
 Martin Bjørnersen (vokal/perk).
 Ivar Winther, elektrokollektiv, som også producerer musikken.

Diskografi 
Udgivelser på C+C records:
 Welcome to the Jungle,
 We are the Future,
 We never learn (januar 2007)

Musikgrupper fra Norge
Sverre Thorstensen

Sverre Thorstensen (født 4. januar 1974 i Norge) er en norsk musiker og artist. Han er også kendt under aliasset KongSverre. Sverre Thorstensen medvirker også i Snuten. Hans hovedinstrument er piano og synthesizer, men bidrager også på udgivelser med trombone, gitar, bass og perkution. Instruerer i skolekorps. I tillæg er han musikalsk leder for Sørum Bigband.

Har spillet med i:

 Tordivel

 Penthouse Playboys

 Folk & røvere

 Sandvika Rock Teater

 Snuten

 KongSverre

 The Shire

 Rebekka & the mystery box

 + været gæsteartist med samtidsmusikensemblet POING

KongSverre udgivelser 
 NATUR 2004 Roger Sunshine Records. Denne plade er inspireret af Kraftwerk, Human League, og andre synthartister fra årene omkring 1981. 
 Jazzelektro 2007 Roger Sunshine Records.

Musikere fra Norge
Tadre Mølle

Tadre Mølle (tidligere Taderød Mølle) er et besøgssted, som fungerer som historisk møllegård og naturcenter. Det er den sidste af de i alt 13 vandmøller, der tidligere fandtes i Elverdamsdalen omkring Aastrup Gods nær Hvalsø og Tølløse. Den indgår som en del af bygningskomplekset Tadre Møllegård, forsynes med vand fra Taderød Bæk, som med et stærkt fald løber ud i Elverdamsåen. Det er samtidig en af de få sjællandske vandmøller, der kan ses i funktion på sin oprindelige plads.

Der har været vandmølle på stedet siden det 14. århundrede. Den nuværende møllebygning og mølleri er opført 1840. Sammen med 12 hektar af omgivelserne er møllen i dag fredet. Møllen og bygningerne fungerer i dag som naturcenter og kulturhistorisk museum med en arbejdende møllegård fra det 19. århundrede. 

Stedet drives som en filial under Museumskoncernen ROMU. Der er offentlig adgang, og der er aktivitetscenter og restaurant/café tilknyttet.

Tadre Mølle er et yndet udflugtssted og med naturlejrplads, som især bruges til lejrskole i sommerhalvåret. Derudover afholdes markeder og temadage i samarbejde med Danmarks Naturfredningsforening.

Film og tv  

I DR's TV-serie Livsens Ondskab fra 1972, der var en tv-dramatisering i fem dele af Gustav Wieds to bøger Livsens Ondskab og Knagsted, anvendes Tadre Møllegård som den møllegård, der indgår i serien.

Tadre Mølle benyttes ligeledes brugt til optagelser i DR's julekalender Nissebanden.

Litteratur 
 Steen B. Böcher: "Tadre mølle" (Københavns Amts Historiske Aarbog 1959; s. 3-18; særtryk trykt i Roskilde Tidendes Bogtrykkeri 1959)

Eksterne henvisninger 
 Tadre Mølle

Museer i Region Sjælland
Bygninger, konstruktioner og anlæg i Lejre Kommune
Vandmøller i Danmark
Bindingsværksbygninger i Danmark
Kanzler

Kanzler Coupé var en bilmodel udviklet af Ernie Kanzler, som senere solgte rettighederne til Newport Coachworks i Californien.

Bilen var eksklusiv, med en listepris på $ 60 000, og var baseret på Mercury Cougar med motor fra Ford. Karosseriet var hovedsagelig af glasfiber.

Produktionen startede i 1979, og Kanzler hævdede selv der blev bygget syv biler i alt. Det vides at der eksisterer mindst to biler, hvoraf den éne blev ejet af Liberace frem til hans død i 1987.

Se også 
 Information og billeder af Liberaces Kanzler 

Biler introduceret i 1979
Bilmodeller
Åge Andersen Thott

Åge Andersen Thott (død 1520 på Dronningholm) var en dansk rigsråd.

Han skrev sig oftest af Dronningholm, et forsvundet kongeligt slot i nærheden af Frederiksværk, som han de sidste 18 år af sit liv havde i forlening.

Han var søn af Anders Stigsen til Næs og dennes første hustru, Karen Jepsdatter Rosensparre. Han fik en forholdsvis lærd opdragelse, forudsat at han er den Aqvinus Andreæ, der 1470 blev immatrikuleret ved Greifswald Universitet og 1480 promoveret i Rostock.

I 1500 var han høvedsmand på Helsingborg, i 1501 på Jungshoved og derefter på Dronningholm. I mange år og lige til sin død havde han desuden Froste Herred i pant af kronen. I 1512 var han rigsråd, og samme år stiftede han alter og sjælemesser i Æbelholt Kloster til fordel for sin året før afdøde hustru, Dorthe Olufsdatter Bonde fra Lolland. Kort efter, formodentlig ved Christian 2.’s kroning, fik han ridderslaget, og endelig beklædte han, senest fra 1513, stillingen som arkelimester.

Han levede endnu 18. marts 1520, men døde inden årets udgang på Dronningholm.

Kilder 

 

Lensmænd fra Danmark
Rigsråder fra Danmark
Riddere fra Danmark
Danskere i 1400-tallet
Danskere i 1500-tallet
Åge Andersen
Artikler fra 1. udgave af Dansk biografisk leksikon
So You Think You Can Dance

So You Think You Can Dance er et amerikansk TV-program på Fox Network som havde premiere den 20. juli 2005, og med Lauren Sanchez som programleder. Amatørdansere fra hele USA meldte sig til for at danse for en jury, der bestemte hvem der gik videre. Udover i programmet er det op til TV-seerne hvem, der går videre.

Detaljer 
{|class="wikitable"
|-
!Sæson
!År
!Vinder
!2. plads
!3. plads
!4. plads
!Vært
!Jury
|-
|1
|2005
|Nick Lazzarini
|Melody Lacayanga
|Jamile McGee
|Ashlé Dawson
|Lauren Sánchez
|rowspan="2"|Nigel LythgoeGæster
|-
|2
|2006
|Benji Schwimmer
|Travis Wall
|Donyelle Jones
|Heidi Groskreutz
|rowspan="100"|Cat Deeley
|-
|3
|2007
|Sabra Johnson
|Danny Tidwell
|Neil Haskell
|Lacey Schwimmer
|rowspan="3"|Nigel LythgoeMary MurphyGæster
|-
|4
|2008
|Joshua Allen
|Stephen "Twitch" Boss
|Katee Shean
|Courtney Galiano
|-
|5
|2009
|Jeanine Mason
|Brandon Bryant
|Evan Kasprzak
|Kayla Radomski
|-
|6
|2009
|Russell Ferguson
|Jakob Karr
|Kathryn McCormick
|Ellenore Scott
|Nigel LythgoeMary MurphyAdam Shankman
|-
|7
|2010
|Lauren Froderman
|Kent Boyd
|Robert Roldan
|AdéChiké Torbert
|Nigel LythgoeMia MichaelsAdam ShankmanGæster
|}

 Kan Du Danse 
I sommeren 2006, lanceredes en dansk version af programmet ved navn Kan du danse?, hvor Thomas Mygind og freelancer danser Anne Katrine Skole var vært, med koreograferne Toniah Pedersen, Kenneth Kreutzmann, og Niclas Bendixen som dommerpanel..

 Andre versioner 
Programmet er også blevet udgivet i lande som Canada, Polen, Grækenland, Tyskland og i Norge hvor programmet hed Dansefeber.
 Dansefeber 
 Vindere: Adil Khan (breakdance), Hanna Mjåvatn (moderne)
 2. pladser: Maria Henriette Nygård (moderne), Eric Christoffer Nærbø (streetdance)
 3. pladser: Christopher Flinder Petersen (moderne), Michelle Jeanine Purvis (jazz)
 4. pladser: Tine Aspaas (jazz), Bjørn Wettre Holthe (selskapsdans)

 So You Think You Can Dance – Scandinavia 
I 2008 blev der produceret en ny udgave af programmet, med 3 lande, Norge, Sverige og Danmark, der hed So You Think You Can Dance – Scandinavia. Det endte med en norsk vinder, hiphopdanseren Mona-Jeanette Berntsen. På andenplads kom danske streetdancer Martin Gæbe. Dommerne var norkse Merte Lingjærde som er moderne jazzkoreograf, svenske Fredrik"Benke" Rydman som er streetdancer og leder af streetdancekompaniet Bounce og danske Niclas Bendixen som har koreograferet mange musikaler og show i Danmark. Værterne var norske Henriette Lien, svenske Kicki Berg og danske Vicki Jo.
 Pladser:'''

Fodnoter

Eksterne henvisninger 
 So You Think You Can Dance 

Tv-programmer fra USA
Tv-programmer fra Fox Broadcasting Company
Cassia County

Cassia County er et county i den amerikanske delstat Idaho. Det ligger i den sydlige del af delstaten og det grænser mod Minidoka County og Blaine County i nord, Power County i nordøst, Oneida County i øst, Twin Falls County i vest og mod Jerome County i nordvest. Det har også grænse mot delstaterne Utah i sydøst og Nevada i sydvest.

Cassia Countys totale areal er 6 683 km² hvoraf 36 km² er vand. I år 2005 havde countyet 21.324 indbyggere og administrationscenteret ligger i byen Burley som også er countyets største by. Countyet blev grundlagt i 1879 og har fået sit navn efter Cassia Creek.

Counties i Idaho
Jonathan Melvoin

Jonathan Melvoin (6. december 1961 – 12. juli 1996) var en amerikansk keyboardspiller, der er mest kendt for at have været på turné med det amerikanske rockband Smashing Pumpkins. 

Melvoin var bror til Susannah og Wendy Melvoin fra Prince and the Revolution. Han lærte først at spille trommer, men kunne senere spille en lang række instrumenter. Op igennem 1980'erne spillede han med en række punkbands, eksempelvis the Dickies. I 1996 blev han hyret som keyboardspiller for Smashing Pumpkins på bandets tredje verdensturné Infinite Sadness Tour, der var en turné til støtte for bandets multiplatin-dobbeltalbum Mellon Collie and the Infinite Sadness. 

Den 12. juli 1996, aftenen inden Smashing Pumpkins skulle have spillet den første af to udsolgte koncerter i Madison Square Garden i New York, døde Jonathan Melvoin efter han og bandets trommeslager, Jimmy Chamberlin, havde taget en overdosis af heroin. Chamberlin ringede efter hjælp, men da ambulancefolkene ankom konstaterede de Melvoin for død. Jimmy Chamberlin blev kort efter fyret fra bandet, og nogle måneder senere genoptog bandet verdensturnéen med Matt Walker som trommeslager og Jimmy Flemion som keyboardspiller.

Smashing Pumpkins blev ikke inviteret med til Melvoins begravelse. Han efterlod sig sin kone og deres to børn. Sarah McLachlans hitsingle, Angel, var inspireret af hans død.

Keyboardspillere fra USA
Medlemmer af Smashing Pumpkins
Ring Magazine

Ring Magazine eller The Ring er boksesportens mest anerkendte magasin. Bladet kan sammenlignes med, hvad Rolling Stone Magazine er for musikken, og det er på mange måder et klassisk magasin på linje med Time Magazine, Sports Illustrated og People.

Den første udgave blev udgivet i 1922. En række af de største boksere har været på forsiden som Jack Dempsey, Max Schmeling, Sugar Ray Robinson, Muhammad Ali, Mike Tyson og andre af verdens bedste boksere.

Ring Magazine blev grundlagt af Nat Fleischer. Magasinet har haft flere ejere og er i dag ejet af Oscar De La Hoyas selskab Golden Boy Enterprises.

Se også 
 Liste over Årets boksere i Ring Magazine

Eksterne henvisninger 
 The Ring på nettet

Boksning
Tidsskrifter fra USA
Tidsskrifter om sport
Dennis Flemion

Dennis Flemion (født 6. juni 1955, død 7. juli 2012) var en amerikansk keyboardspiller, der sammen med sin bror Jimmy Flemion dannede det kontroversielle indierockband The Frogs.

Dennis Flemion var mest kendt for at have været med det amerikanske rockband Smashing Pumpkins på turné. Flemion overtog pladsen, efter at bandets forhenværende keyboardspiller, Jonathan Melvoin, døde af en overdosis aftenen før to udsolgte koncert i New York i juli 1996. Måneden efter genoptog bandet turnéen med Flemion som ny keyboardspiller. Han spillede med bandet på resten af verdensturnéen, der sluttede i februar 1997. Siden da har Dennis og hans bror Jimmy Flemion medvirket på bl.a. sangen "Behold! the Night Mare" fra bandets fjerde album, Adore, og de gæsteoptrådte ved bandets afskedskoncert i 2000.

Den 7. juli 2012 druknede Flemion i en sø i Racine County, Wisconsin. Han blev 57 år.

Medlemmer af Smashing Pumpkins
Musikere fra USA
Høvedsmand

En høvedsmand (dvs. hovedmand eller overhoved) er en ældre betegnelse for en person, der styrer eller forvalter et område (fx som lensmand, statholder, slotsherre eller lignende). Betegnelsen kan også dække en leder af en hærafdeling.

I Danmark varetog en kongelig høvedsmand i middelalderen kronens gods i et len. Betegnelsen høvedsmand er derfor nok bredere, men ofte anvendt synonymt for lensmand (eller senere amtmand).

I Skåne blev betegnelsen gældkeren hhv. gælker brugt frem til 1383.

Politiske embeder
Matt Walker

Matt Walker (født 1969) er en amerikansk musiker og tidligere trommeslager for Filter, Smashing Pumpkins og Morrissey.

Richard Patrick og Brian Liesegang, der i 1993 havde dannet rockgruppen Filter, hyrede Matt Walker og to andre musikere til en turné til fordel for deres debutalbum, Short Bus, fra 1995. Filter var i sommeren 1996 åbningsband for Smashing Pumpkins på deres Europaturné. Smashing Pumpkins fyrede dog deres trommeslager, Jimmy Chamberlin, i juli 1996 og havde derfor hurtigt brug for en ny. Matt Walker overtog herefter pladsen bag trommerne og spillede med Smashing Pumpkins på den resterende del af bandets verdensturné, der sluttede i februar 1997. Matt Walker var ligeledes med bandet rundt på de store europæiske festivaler i 1997, heriblandt Roskilde Festival, og spillede sin sidste koncert med bandet i efterået 1997.

I vinteren 1997 spillede Matt Walker trommer på Smashing Pumpkins-guitaristen, James Ihas, første soloalbum. Let It Come Down blev udgivet i starten af 1998. I 1998 var Matt Walker med Smashing Pumpkins i studiet for at indspille bandets fjerde album, Adore, men frontfigur Billy Corgan var ikke helt tilfreds med resultatet. Corgan hyrede herefter en række forskellige trommeslagere til indspilningerne af Adore. Da albummet var færdigindspillet, takkede Walker nej tak til at sidde bag trommerne på bandets opkommende verdensturné over sommeren 1998. I stedet for hyrede bandet Kenny Aronoff fra John Mellencamp.

Matt Walker kom dog i 2005 til at arbejde sammen med Billy Corgan igen, da han spillede trommer på Corgans første soloturné i sommeren 2005. Livebandet bestod desuden af den tidligere Filter-guitarist, Brian Liesegang, og Linda Strawberry. Siden 2006 har Walker turnéret med Morrissey.

Eksterne henvisninger 
 

Medlemmer af Smashing Pumpkins
Musikere fra USA
Tjek fødselsår